રાજસ્થાનના પાલી જિલ્લાના રહેવાસી વકીલ સુમેરસિંહ રાજપુરોહિતની વર્ષ ૧૯૯૬માં પાલનપુરની એક હોટલમાંથી એક કિલો અફીણ સાથે બનાસકાંઠા પોલીસે ધરપકડ કરી હતી. નાર્કોટિક્સના આ કેસમાં વકીલ સુમેરસિંહને ખોટી રીતે ફસાવવા માટે હાઇકોર્ટના તત્કાલીન જજ આર.આર.જૈનના ઇશારે બનાસકાંઠાના તત્કાલીન એસપી સંજીવ ભટ્ટે પ્લાન ઘડ્યો હોવાનો આક્ષેપ કરતી ફરિયાદ ઘટનાના પાંચ મહિના બાદ કરવામાં આવી હતી, જે મુજબ પાલીમાં જજ આર.આર. જૈનની બહેનની દુકાન હતી, જેમાં સુમેરસિંહનો કબજો હતો.